open-index/open-wikipedia-markdown huggingface dataset:
Pálfiovská papiereň

**Pálfiovská papiereň** (staršie *Pálffyovská papiereň*) bola papiereň za Cajlou, dnes už historickou časťou mesta Pezinok, na súčasnej Malackej ceste číslo 65. Bola založená Pálfiovcami v roku 1620 a svoju činnosť ukončila v roku 1866. Od roku 1934 na mieste vyhoreného mlyna na obilie, ktorý bol prestavanou hlavnou budovou papierne, stojí **Fabianov mlyn** a jedinou zachovanou budovou pôvodnej papierne je sušiareň papiera.

## História papierne
V rokoch 1640 až 1693 dodávala papier aj do univerzitnej kníhtlačiarne v Trnave. Takmer všetok papier z produkcie tejto papierne bol označený pálfiovským erbom (jeleňom vyrastajúcim z kolesa) v podobe vodoznaku alebo firemnej značky.

V roku 1866 papiereň ukončila svoju činnosť, kvôli zavedeniu veľkovýroby papiera z celulózy. Poslednými majiteľmi papierne boli Tauberovci, ktorí ju získali v 1. polovici 19. storočia.

### Sušiareň papierne
Sušiareň papiera je od roku 1992 kultúrnou pamiatkou. Budova má obdĺžnikový pôdorys, je murovaná, dvojposchodová a má aj podkrovie.

## Fabianov mlyn
Hlavná budova papierne bola prestavaná na mlyn na obilie, ktorý v lete 1934 do základov vyhorel a na jeho mieste bol Vincentom a Emilom Fabianom postavený nový mlyn, ktorý fungoval až do 50. rokov 20. storočia. V týchto rokoch bol mlyn znárodnený a mlynská výroba ukončená. Pôvodne patril rodu Anderith (neskôr premenovaný na rod Andor). Poslednými majiteľmi mlynu boli Eugen Fabian a jeho syn Peter. V súčasnosti je z Fabianovho mlynu súkromná rezidencia.

Mlyn s mlynským zariadením a hospodárskou stavbou a mlynský náhon boli v roku 1992 vyhlásené za kultúrnu pamiatku.

V mlyne sa nachádza pôvodné mlynské zariadenie. Patril k zmodernizovaným mlynom, preto sa v ňom už nenachádza mlynské koleso, ktoré bolo nahradené dieselovým a neskôr elektrickým motorom. V mlyne sa nachádzajú triedičky, čističky, paternostre, hodvábne sitá a tri valcové stolice, pričom jedna z nich je zložená z dvoch dvojíc valcov.

## Referencie

## Zdroje
* 
* Fabiánov mlyn na stránke Cajly - historickej časti Pezinka

Kategória:Stavby v Pezinku
Kategória:Zaniknuté stavby na Slovensku
Vodnopólová extraliga mužov 1993

**Vodnopólová extraliga mužov** v sezóne **1993** bol 1. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). Po rozdelení Česko-Slovenska a reorganizácii súťaží nahradil Česko-slovenskú ligu. Súťaž niesla dobový názov *I. liga*. Počet účastníkov bol 11; tí boli rozdelení do dvoch výkonnostných skupín. Titul získalo družstvo Slávia UK Bratislava.

## Systém súťaže
Súťaž bola rozdelená na dve časti. V základnej časti (ZČ) odohralo v skupinách (označených ako A-liga a B-liga) každé družstvo s každým po 2 zápasy doma a 2 zápasy vonku. Išlo o dvojstretnutia s tým istým súperom, ktoré sa odohrali v dvoch dňoch za sebou. Po odohraní ZČ sa 8 družstiev rozdelilo do dvoch nadstavbových skupín. V nadstavbovej skupine o majstra hrali 4 najlepšie družstvá A-ligy formou 4 turnajov; každé družstvo hostilo 1 turnaj a do tabuľky sa im započítavali aj výsledky zo ZČ. Druhú nadstavbovú skupinu tvorili zvyšné 2 družstvá A-ligy a 2 najlepšie družstvá B-ligy. Tiež sa odohrali 4 turnaje, každé družstvo hostilo jeden, ale body zo ZČ sa im nezapočítavali. Dve najlepšie družstvá z tejto skupiny postúpili v nasledujúcej sezóne do skupiny označenej A-liga. 

## Účastníci

## Výsledky
### Základná časť
#### A-liga
;Zápasy

;Tabuľka 

#### B-liga
;Zápasy

;Tabuľka 

Pozn.: Pri rovnosti bodov rozhodovali vzájomné zápasy.
----

### Nadstavbová časť
#### Skupina o 1.4. miesto
;Zápasy
}
|
|
|
|
|
|
|
|
|-
|style="text-align:left;"| ŠKP Košice
|bgcolor=#CCCCCC|&nbsp;
|
|
|bgcolor=#CCCCCC|&nbsp;
|
|
|bgcolor=#CCCCCC|&nbsp;
|
|
|bgcolor=#CCCCCC|&nbsp;
|
|
|-
|style="text-align:left;"| Nováky
|bgcolor=#CCCCCC|&nbsp;
|bgcolor=#CCCCCC|&nbsp;
|
|bgcolor=#CCCCCC|&nbsp;
|bgcolor=#CCCCCC|&nbsp;
|
|bgcolor=#CCCCCC|&nbsp;
|bgcolor=#CCCCCC|&nbsp;
|
|bgcolor=#CCCCCC|&nbsp;
|bgcolor=#CCCCCC|&nbsp;
|
|}

;Tabuľka 

#### Skupina o 5.8. miesto
;Zápasy
}
|
|
|
|
|
|
|
|
|-
|style="text-align:left;"| Topoľčany
|bgcolor=#CCCCCC|&nbsp;
|
|
|bgcolor=#CCCCCC|&nbsp;
|
|
|bgcolor=#CCCCCC|&nbsp;
|
|
|bgcolor=#CCCCCC|&nbsp;
|
|
|-
|style="text-align:left;"| Komárno
|bgcolor=#CCCCCC|&nbsp;
|bgcolor=#CCCCCC|&nbsp;
|
|bgcolor=#CCCCCC|&nbsp;
|bgcolor=#CCCCCC|&nbsp;
|
|bgcolor=#CCCCCC|&nbsp;
|bgcolor=#CCCCCC|&nbsp;
|
|bgcolor=#CCCCCC|&nbsp;
|bgcolor=#CCCCCC|&nbsp;
|
|}

;Tabuľka 
} || ||**20**
|- bgcolor=#eeeeee
|6. || align=left|Topoľčany
|12|| || || ||  || ||**16**
|- bgcolor=#eeeeee
|7. || align=left|Komárno
|12|| || || ||  || ||**8**
|- bgcolor=#eeeeee
|8. || align=left|Vrútky
|12||2||0||10||  || ||**4**
|}

## Konečné umiestnenie

## Pozri aj
* 1. vodnopólová liga žien 1993

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
*  
* Denník Új Szó

Kategória:Vodné pólo v 1993
Kategória:Vodnopólová extraliga mužov
Dolina Javorinka

**Dolina Javorinka**, alebo **Dolina Javorinského potoka**, ľudovo *Javorinka* (, , ) je dolina dlhá približne  v Belianskych Tatrách.

## Poloha
Nevychádza z hlavného hrebeňa Belianskych Tatier. Začína sa poniže Gáflovky (), smeruje na juhovýchod a konči sa v Doline Bielej vo výške  pri Ždiari. Charakter doliny tvoria ramená, ktoré vychádzajú z Gáflovky. Z východnej strany je to severovýchodné rameno, ktoré končí v zalesnenej Javorinke. Na východe je Dolina pod Košiare. Druhé rameno prechádza cez Gáflovku a pokračuje skalnatým hrebeňom na Veľký Grúň () Jeho chrbát potom smeruje na začiatku na sever a potom sa stáča na severovýchod do ústia doliny. Na západ od chrbta je Dolina Kempy.

## Potok
Pod Gáflovkou na konci Veľkého žľabu pramení Javorinský potok.

## Turistika
Do doliny nevedú turistické chodníky. Dolina je prísnou prírodnou rezerváciou TANAPu.

## Referencie


## Iné projekty

## Externé odkazy
* Poloha na turistickej mape

Kategória:Doliny v Belianskych Tatrách
Diamantová sútra

[náhľad|Čínska podoba Diamantovej sútry z [9. storočie|9. storočia]]
**Diamantová sútra** (v sanskrite: वज्रच्छेदिका प्रज्ञापारमितासूत्र *Vadžračhédikapradžňápáramitá sútra*; po čínsky: 金剛般若波羅蜜多經 alebo skrátene 金剛經 *Ťin-kang-ťing*) je krátka sútra ktorá patrí k pradžňápáramitovej literatúre. Doslova by sa názov sútry dal preložiť ako „Sútra najvyššej múdrosti ostrej ako diamant“. Patrí k veľmi obľúbeným sútram máhajánového budhizmu, vo východnej Ázii patrí k najobľúbenejším vôbec. Jej obsahom je učenie o nepodstatnosti všetkých javov, obklopujúcich človeka alebo prebiehajúcich v jeho mysli. Tieto javy sú svojou podstatou (obsahom) prázdne, iluzívne, čo je zvlášť dôležité pre tých, ktorí meditujú. Práve pochopenie toho, že všetky javy hmotného sveta aj ľudskej mysle sú ilúzie je podľa budhizmu nutným predpokladom pre prebudenie - osvietenie.

## Najstaršia dochovaná tlačená kniha
Kópia tejto sútry nájdenej v Číne v jaskynnom komplexe Mo-kao kchu v roku 1907, ktorá je v súčasnosti uložená v Britskej knižnici, je považovaná za najstaršiu dochovanú ručne tlačenú knihu. Podľa dodatku na konci 5-metrového zvitku bola zhotovená podľa gregoriánskeho kalendára 11. mája 868 istým Wang Ťiem: „Pre všeobecné voľné šírenie s úctou vyrobil Wang Ťie na počesť svojich rodičov 13. dňa 4. mesiaca 9. roku Sien-tchung“.

Diamantová sútra, ktorú vytlačil Wang Ťie technikou drevotlače na papier z rastlinných vlákien sa tak stala prvou tlačenou knihou v histórii prostredníctvom čínskych vynálezov a indickej budhistickej filozofie.

Wangov exemplár sútry sa dostal neskôr do rúk cestovateľa Aurela Steina, ktorý ju odniesol z jaskyne Mo-kao po hodvábnej ceste do Londýna, kde sa nachádza v British Library.

## Zdroj
* 

## Externé odkazy
* Česká televize 

Kategória:Mahájánové sútry
Peter Mikuláš (operný spevák)

Prof. Mgr. art. **Peter Mikuláš**  ArtD. (* 23. januára 1954, Nitra) je slovenský operný spevák (bas) a pedagóg.

## Zo života
Absolvoval Vysokú školu múzických umení v Bratislave. Od roku 1978 je sólistom Opery Slovenského národného divadla . V roku 1977 zvíťazil na prestížnej Medzinárodnej speváckej súťaži Antonína Dvořáka v Karlových Varoch , ceny získal aj na medzinárodných súťažiach v Moskve (1982) a v Helsinkách (1984).

Od začiatku svojej umeleckej dráhy sa vyznačuje nielen krásou a farebnosťou hlasového fondu, ale tiež muzikalitou, štýlovou všestrannosťou a sugestívnosťou javiskového výrazu vo vážnych úlohách (ako je Fiesco v Simonovi Boccanegrovi, kráľ Filip v *[[Don Carlos|Donovi Carlosovi]]*, diabol Mefistofeles v Gounodovom *Faustovi* i Boitovom *Mefistofelovi*, Suchoňov *[[Svätopluk (opera)|Svätopluk]]* či Bergov Wozzeck) i v komických kreáciách (Leporello v *[[Don Giovanni|Donovi Giovannim]]*, Dulcamara v *[[Nápoj lásky|Nápoji lásky]]*, Don Magnifico v Rossiniho *Popoluške*, Kecal v *[[Predaná nevesta|Predanej neveste]]* či Verdiho *Falstaff*).

Z postáv, ktoré naštudoval v Opere SND, treba ďalej spomenúť Ferranda vo Verdiho *Trubadúrovi*, Gremina v *Eugenovi Oneginovi* v réžii Petra Konwitschného, titulnú postavu v Musorgského Borisovi Godunovovi, postavu Sira Giorgia Valtona (V. Bellini, *Puritáni*), Dona Basilia (G. Rossini, *Barbier zo Sevilly*), Kráľa Heinricha (R. Wagner, *Lohengrin*), Sparafucila (G. Verdi, *Rigoletto*) či Fiesca v Simonovi Boccanegrovi a desiatky ďalších.

V sezóne 2006 – 2007 bol riaditeľom Opery SND a podieľal sa na zložitých organizačných prípravách pôsobenia Opery SND v priestoroch nového divadla. S jeho menom sa spája slávnostné otvorenie novej budovy SND 14. apríla 2007.

Popri pôsobení v SND pravidelne účinkuje na prvoradých operných scénach i koncertných pódiách v zahraničí (okrem iného v Prahe, Viedni, Salzburgu, Berlíne, Ríme, Madride, Lisabone, Mníchove či v Tokiu.

Koncertný repertoár Petra Mikuláša, ktorý sa šírkou vyrovná javiskovému, zahŕňa diela klasikov (Bach, Beethoven, Verdi, Dvořák, Brahms...), ale i široké spektrum hudby 20. storočia, medzi iným celý rad skladieb slovenských skladateľov.

## Referencie

## Externé odkazy
* Profil na stránkach SND
* Profil na Hudobné centrum.sk
* Peter Mikuláš: Teátro je pravda o nás…Opera Slovakia
* Peter Mikuláš: Falstaff nerieši zložitú filozofiu, pre život potrebuje akurát snívať o balení žienOpera Slovakia

Kategória:Slovenskí operní speváci
Kategória:Basisti
Kategória:Slovenskí hudobní pedagógovia
Kategória:Členovia Opery Slovenského národného divadla
Kategória:Riaditelia Slovenského národného divadla
Kategória:Osobnosti z Nitry
Kategória:Držitelia Krištáľového krídla
Obnovme Európu

**Obnovme Európu** (, skr. **RE** alebo **OE**) je liberálna stredová frakcia v Európskom parlamente založená 20. júna 2019 pre deviate volebné obdobie Európskeho parlamentu. Skupina je pokračovateľkou Aliancie liberálov a demokratov za Európu (ALDE), ktorá existovala počas šiesteho, siedmeho a ôsmeho volebného obdobia parlamentu, teda v rokoch 2004 až 2019. Skupina Obnovme Európu sa hlási k liberalizmu, konzervatívnemu liberalizmu, sociálnemu liberalizmu a k pro-europanizmu.

Frakcia združuje členov Aliancie liberálov a demokratov pre Európu (ALDE) a Európskej demokratickej strany (EDS). Po eurovoľbách v roku 2024 ju zastupuje 77 europoslancov, medzi nimi šiesti Slováci zvolení za politickú stranu Progresívne Slovensko, a to síce Ľudovít Ódor, Veronika Cifrová Ostrihoňová, Martin Hojsík, Ľubica Karvašová, Michal Wiezik a Lucia Yar.

## Poslanci

## Zdroj

* 

Kategória:Frakcie v Európskom parlamente
Lagynos

náhľad|Lagynos, 2. stor. pred Kr.
**Lagynos** (*lagynos*) je typ starogréckej keramickej nádoby.
 
Lagynos (mn. č. *lagynoi*), hlinený džbán so splošteným baňatým telom, dlhým úzkym hrdlom a dlhým zvislým uchom, bol nádobou na víno. Pravdepodobne bol ovplyvnený podobným tvarom oinochoé, nádoby, ktorá sa objavuje už v období geometrického štýlu (v Aténach okolo roku 800 pred Kr.) Typ džbánu známy ako lagynos sa začal používať až na konci 3. storočia pred Kr. (v helenistickej dobe), keď bol často zdobený hnedým náterom na bielom podklade.
 
Lagynoi zdobia prevažne kvetinové (girlandy) alebo živočíšne motívy, hudobné nástroje (menej geometrické motívy), ktoré sú typické pre obdobie helénizmu. Historické texty uvádzajú, že sa originalita tvaru a dekorácia lagynoi (neznáma v klasickom období) použila často ako tvarový doplnok džbánu na víno pri symposiach, ktoré boli obľúbenou formou súkromnej zábavy mužov. 
  
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Norwegian Air Shuttle

**Norwegian Air Shuttle ASA** (vystupuje pod značkou: *Norwegian*) je letecká spoločnosť v Nórsku. Vytvorená 22. január 2013 prevádzkuje pravidelné linky z letiska Oslo-Gardermoen a Letisko Charlesa de Gaulla. Všetky lietadlá sú registrované v Nórsku.

## Referencie

## Externé odkazy
* Norwegian Air Shuttle

Kategória:Letecké spoločnosti Nórska
Kategória:Podniky založené v 1993
David Maria Sassoli

**David Maria Sassoli** (* 30. máj 1956, Florencia, Taliansko† 11. január 2022, Aviano) bol taliansky politik, medzi rokmi 2019 až 2022 predseda Európskeho parlamentu a bývalý novinár, ktorý začal svoju kariéru v menších talianskych novinách. Spolupracoval taktiež s vydavateľským tímom novín *Il Giorno*. 

V 70. rokoch vyštudoval politológiu na Florentskej univerzite (*Università degli Studi di Firenze*). Na začiatku novinárskej kariéry pracoval pre lokálne noviny, potom prestúpil do *Il Giorno*. V registri profesionálnych novinárov bol zapísaný od roku 1986. 

## Kariéra
V roku 1992 začal pracovať v talianskej verejnoprávnej stanici *RAI*, stal sa zástupcom riaditeľa a predstaviteľom vlajkovej lode verejnoprávneho vysielania, ktorou bol program *TG1* na kanáli *RAI Uno*.   

V roku 2009 vo veku 52 rokov zanechal novinársku prácu a vstúpil do Demokratickej strany, čo je stredoľavo orientovaná strana založená v roku 2007. Niekdajšia najvyššia predstaviteľka zahraničných vecí EÚ Federica Mogheriniová je tiež členkou tejto strany.

V roku 2009 sa Sassoli stal predsedom delegácie Demokratickej strany v Európskom parlamente.

V roku 2013 sa vo voľbách uchádzal o post primátora Ríma. Skončil na druhom mieste za Ignaziom Marinom, ktorý vykonával mandát v rokoch 2013 - 2015. 

25. mája 2014 bol zvolený za poslanca EP v rámci 8. legislatúry. Bol tiež zvolený za člena Výboru pre dopravu a turizmus. 

Na začiatku svojho mandátu 3. júla 2019 Sassoli uviedol, že EÚ potrebuje "znížiť vzdialenosť" medzi inštitúciami a európskymi občanmi. Vo svojom prvom prejave hovoril o európskom projekte ako o mierovom a demokratickom. Uviedol, že občania EÚ chcú zostať v Únii a sú pyšní na to, že EÚ je taká rôznorodá.  

Opakoval aj aforizmus Emmanuela Macrona o klimatickej zmene, hovoriac, že „toto nie je planéta ´B´". 

Sassoli sa stal predsedom EP potom, ako predtým pracoval ako viceprezident zodpovedný za stredomorský rozpočet a politiku.

Bol členom Progresívnej aliancie socialistov a demokratov v Európskom parlamente.  

## Osobný život
Bol ženatý s Alessandrou Vittoriniovou, mali dve deti, Giulia a Liviu. Bol fanúšikom futbalového tímu ACF Fiorentina.

Bol aktívnym členom talianskeho združenia novinárov, spisovateľov a ďalších osobností *Articolo 21, liberi di…*, ktoré podporuje slobodu prejavu. 

Zomrel počas trvania jeho mandátu predsedu Európskeho parlamentu, 11. januára 2022, v talianskom meste Aviano, "po vážnych komplikáciách s imunitným systémom". Ťažký zápal pľúc mu spôsobila baktéria legionela.

## Referencie

## Iné projekty

## Zdroje
* 
* euronews.com

Kategória:Talianski novinári
Kategória:Podpredsedovia Európskeho parlamentu
Kategória:Predsedovia Európskeho parlamentu
Kategória:Poslanci Európskeho parlamentu (2014 – 2019)
Kategória:Poslanci Európskeho parlamentu z Talianska
Vodnopólová extraliga mužov 1994

**Vodnopólová extraliga mužov** v sezóne **1994** bol v poradí 2. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). Súťaž niesla dobový názov *I. liga*. Počet účastníkov bol opäť 11; tí boli rozdelení do dvoch výkonnostných skupín. Titul získalo družstvo NCHZ Nováky.

## Systém súťaže
Súťaž bola oproti prvému ročníku podstatne skrátená. Bolo to z dôvodu toho, že súťaž mala od budúcej sezóny prejsť na format hrania jeseň-jar (1994/95), čo sa napokon neudialo. Hrala sa iba základná časť v skupinách (označených ako A-liga a B-liga), v ktorých odohralo každé družstvo s každým po 2 zápasy doma a 2 zápasy vonku. Išlo o dvojstretnutia s tým istým súperom, ktoré sa odohrali v dvoch dňoch za sebou. Pôvodne mali v budúcom ročníku dve najlepšie družstvá z B-ligy postúpiť do hornej skupiny, neskôr sa však plán zmenil a najvyššiu súťaž hralo 10 tímov. 

## Účastníci

## Výsledky
#### A-liga
;Zápasy

;Tabuľka 

#### B-liga
;Zápasy

;Tabuľka 

Pozn.: Pri rovnosti bodov rozhodovali vzájomné zápasy.
----

## Konečné umiestnenie

## Pozri aj
* 1. vodnopólová liga žien 1994

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
*  
* Denník Új Szó

Kategória:Vodné pólo v 1994
Kategória:Vodnopólová extraliga mužov
Ľudovít Vaškovič

**Ľudovít Vaškovič** (; * 6. august 1919, Paňa† 13. apríl 1997, Bratislava) bol slovenský národohospodár, krajský úradník, námestník ministra financií, maďarského pôvodu.

## Život
Absolvoval školy v Pani, vo Veľkom Cetíne a benediktínske gymnázium v Komárne. V rokoch 19391943 študoval na Ekonomickej fakulte univerzity Magyar Királyi József Nádor Műszaki és Gazdaságtudományi Egyetem v Budapešti. V rokoch 19401941 bol pracovníkom Maďarskej národnej banky a v rokoch 19421943 Maďarskej všeobecnej úverovej banky. Od októbra 1943 do apríla 1946 bol vojakom v zálohe maďarskej armády. V roku 1946 ukončil doktorské štúdium a vrátil sa do Československa. Umiestnil sa v bratislavskej pobočke Tatra banky. V roku 1948 vstúpil do KSS. V roku 1950 Tatra banka bola zlúčená do Československej štátnej banky, kde mal rôzne funkcie vo vedení. V rokoch 19541959 bol námestníkom povereníka bratislavského Finančného výboru. V rokoch 19591960 bol územným vedúcim Národnej banky Slovenska.

V rokoch 19601969 bol zástupcom predsedu Krajského národného výboru Západného Slovenska a predsedom Plánovacieho krajského výboru. Od roku 1967 sa jeho meno objavuje aj na cestovných šekoch. V rokoch 19691970 bol námestníkom ministra financií SSR. V roku 1970 sa stal prvým námestníkom hlavného riaditeľa Československej štátnej banky. V roku 1971 sa stal územným riaditeľom banky. Od roku 1974 bol členom rady ministra financií. Od roku 1974 bol členom československej delegácie, ktorá rokovala o vojenskej pomoci Líbyi. V roku 1983 sa vzdal funkcií a odišiel do dôchodku. Počas kariéry zastupoval veľa rôznych funkcií v odboroch, v bankách a v strane.

V roku 1951 bol na študijnej ceste vo Východnom Nemecku, v roku 1956 v Maďarsku. Bol predsedom redakčnej rady časopisu *Hlas banky*. Jeho dvaja synovia sa umiestnili tiež v bankovníctve.

## Vyznamenania
*1965 Vyznamenanie Budovateľ socialistického poľnohospodárstva
*1968 Strieborné vyznamenanie Revolučného odborového hnutia
*1969 Rad práce
*1983 Rad práce
*1996 Zlatý diplom Budapesti Közgazdaságtudományi Egyetem
*Pamätná medaila 50. výročia ČSKS
*Pamätná medaila 25. výročia Víťazného februára

## Zdroje

## Literatúra
*Gidró Bonifác 1935: A komárnoi Szent Benedek-rendi kath. gimnázium értesítője az 1934-35. iskolai évről. Komárno – Komárom.
*Kiss, M. 2000 (ed.): Millenniumi Évkönyv. Budapest.
*Slušná, O. 1971 (ed.): Kto je kto na Slovensku 1969. Bratislava.
**Hlas banky* 1979/ 15, 342

Kategória:Osobnosti z Pane
Kategória:Slovenskí politici
Kategória:Slovenské osobnosti maďarského pôvodu
Kaapo Kakko

**Kaapo Kakko** (* 13. február 2001, Turku, Fínsko) je fínsky hokejový útočník, hráč tímu Seattle Kraken v NHL. V minulosti hral za New York Rangers, ktorý ho draftoval z druhého miesta v roku 2019. Hráva na pravom krídle, avšak skúsenosti má s hrou na pozícii stredového útočníka. 

V januári 2019 získal spolu s fínskym tímom zlatú medailu na Majstrovstvách sveta v ľadovom hokeji hráčov do 20 rokov a takisto v máji 2019 zlatú medailu na Majstrovstvách sveta v ľadovom hokeji.

Je jedným z mála hráčov ľadového hokeja, ktorý trpí ako cukrovkou 1. typu, tak aj celiakiou.

## Kariérne štatistiky
### Klub

### Reprezentácia

## Referencie

## Iné projekty

## Externé odkazy
* 

## Zdroj
*

Kategória:Fínski hokejisti
Kategória:Hráči Seattle Kraken
Kategória:Hokejisti draftovaní klubom New York Rangers
Kategória:Hráči TPS Turku
Kategória:Hráči New York Rangers
Kategória:Účastníci MS v hokeji 2019
Kategória:Účastníci MS v hokeji 2023
Kategória:Majstri sveta v ľadovom hokeji
Kategória:Osobnosti z Turku
Kategória:Hokejisti na Zimných olympijských hrách 2026
Theodora

**Theodora** alebo **Teodora** môže byť:

* taliansky nemý film, pozri Theodora (1914)
* taliansky nemý film, pozri Theodora (1921)
* oratórium od Georga Friedricha Händela, pozri Theodora (oratórium)
* ženské meno gréckeho pôvodu, pozri Theodora (prvé meno)

* byzantské cisárovné a princezné
** dcéra rímskeho cisára Maximiána, pozri Flavia Maximiana Theodora
** manželka cisára Justiniána I., pozri Theodora (6. storočie)
** manželka cisára Justiniána II., pozri Theodora (manželka Justiniána II.)
** manželka byzantského cisára Theofila, pozri Theodora (9. storočie)
** manželka cisára Romana I., pozri Theodora (manželka Romana I.)
** manželka Jána I. Tzimiska, pozri Theodora (manželka Jána I.)
** cisárovná v rokoch 1042/10551056, pozri Theodora (11. storočie)
** manželka cisára Michala VIII., pozri Theodora (manželka Michala VIII.)
** manželka cisára Konštantína XI., pozri Theodora Tocco
** viacero osôb s menom Theodora Kantakouzena
** viacero osôb s menom Theodora Komnéna

* rakúska a štajerská vojvodkyňa, pozri Theodora Angelovna
* epirská despotka Theodora Petralifaina
* ranokresťanská mučeníčka, pozri Theodora (mučeníčka)
* ranokresťanskí mučeníci, pozri Theodora a Didymus
* orientálna svätica, pozri Theodora Alexandrijská
* neoplatónska filozofka, pozri Theodora z Emesy
* dcéra gréckeho kráľa Konštantína II., pozri Theodora Glücksburgská
Alojz Bogyó

**Alojz Bogyó** (; * 11. jún 1834, Paňa† 22. júl 1906, Pécs) bol herec, operný spevák, riaditeľ divadla zemianskeho pôvodu. Jeho divadelná spoločnosť otvorila prvé Národné divadlo v Nitre v roku 1883.

## Život
Ako sirota sa prihlásil do armády revolúcie a stal sa prieskumníkom pri Komárne pod velením Györgya Klapku. Neskôr sa stal učiteľom v Dunajskej Strede. V roku 1861 sa stal notárom v Bratislave a účinkoval aj v miestnom spevokole. V roku 1866 hosťoval v mužskej role Csikós v Národnom divadle. Medzi tým hral v hudobným hrách v Bude a v Debrecíne a učil sa spievať vo Viedni. V roku 1871 aj 1876 znova hral hosťovské role v Národnom divadle. Spieval Lionela v opere Marta od Friedricha von Flotow.

Istý čas bol aj riaditeľom vidieckeho divadla. V roku 1880 a 1881 vystupovali v Békéscsabe, v roku 1881 v Mohácsi, v roku 1882 v Bude. V roku 1885 sa uchádzal o post riaditeľa divadelnej spoločnosti v Debrecíne. V decembri 1885 ho odvolali z vedenia győrskeho divadla. V roku 1886 hral v Ostrihome. V roku 1888 ešte stále prevádzkoval svoju spoločnosť. V roku 1904 odišiel do dôchodku. Usadil sa v Pécsi a stal sa odpisovačom kráľovskej tabuli.

Hral tenorové role ako bán Bánk, Ladislav Hunyadi (Erkel), Faust (Gounod), Trubadur (Verdi), Zampa (Hérold). Napísal aj operetu Leánykérők.

## Dielo
* *Korrajzok az 1848-49-iki szabadságharc és annak elnyomatása idejéből*. Pécs, 1904.

## Referencie

## Externé odkazy
*Magyar életrajzi lexikon 1000-1990
*Magyar színházművészeti lexikon 
*Szabó Anna Viola 2008: Gondy és Egey fészképészeti műintézete Debrecenben. Debrecen, 197, 279.
*Tóth, Zs. 2004: Szelevény és templomai. Budapest, 6.
*Pallas Nagy Lexikona
*csgyk.hu
*Pécsi Napló 1906. július 24, 3.
*dunaszerdahelyi.sk

Kategória:Osobnosti z Pane
Kategória:Operní speváci
Kategória:Tenoristi
Kategória:Maďarskí divadelní herci
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Malokarpatská knižnica v Pezinku

náhľad|Vchod do novej budovy knižnice
**Malokarpatská knižnica v [[Pezinok|Pezinku]]** (v rokoch 1953 – 1996 *Okresná ľudová knižnica v Pezinku*) je verejná regionálna knižnica založená v roku 1953, ktorá sa nachádza na Holubyho ulici číslo 5. Jej zriaďovateľom je Bratislavský samosprávny kraj a plní funkciu metodického centra pre verejné mestské a obecné knižnice Malokarpatského regiónu a časť Záhoria, ako napríklad pre okresy Pezinok, Malacky a Senec. Knižniciam poskytuje odbornú metodickú pomoc, vykonáva štatistické vykazovanie a rozbory a koordinuje bibliografickú činnosť. Malokarpatská knižnica plní aj funkciu krajskej knižnice pre Bratislavský kraj.

Dňa 1. augusta 1991 bola otvorená nová budova s vchodom z Jesenského ulice.

Je rozdelená na oddelenie pre deti a mládež a oddelenie pre dospelých. Čitateľom knižnice sa môže stať každý občan Slovenska po zaplatení členského, ktoré platí na 1 rok.

## Pobočka knižnice
Od 29. mája 2018 má svoju pobočku aj v historickej mestskej časti Cajla, na Cajlanskej ulici číslo 88.

## Štatistiky
Knižnica má viac ako 4000 zaregistrovaných čitateľov, z toho asi 1700 čitateľov tvoria deti. Ročne knižnicu navštívi takmer 35 000 návštevníkov.

## Referencie

## Externé odkazy
* Oficiálna stránka knižnice

## Zdroj
* Malokarpatská knižnica na stránke mesta Pezinok

Kategória:Stavby v Pezinku
Kategória:Verejné knižnice na Slovensku
Kategória:Kultúra v Pezinku
Európska ženská basketbalová liga

**Európska ženská basketbalová liga**, skratka **EWBL** (z angl. *European Women's Basketball League*) je európska basketbalová tímová súťaž žien, sústreďujúca sa na tímy zo Strednej, Východnej a Severnej Európy. Do roku 2018 niesla názov **Východoeurópska ženská basketbalová liga** (EEWBL).

Formát EWBL je založený na súťaži European Youth Basketball league, ktorú schválila Medzinárodná basketbalová federácia (FIBA).  Organizuje ju Riadiaci výbor EWBL, sídliaci v lotyšskej Rige. Súťaž vznikla v roku 2015. Je prvou medzinárodnou súťažou, ktorá sezónu organizuje v troch turnajových blokoch, aby tak boli redukované cestovné a ubytovacie náklady. Najúspešnejšími klubmi súťaže sú TTT Riga a Good Angels Košice, ktoré obe v nej zvíťazili 2-krát. TTT Riga má tiež dve druhé miesta.

## Sezóny a finalisti EWBL

## Referencie


## Pozri aj
* Euroliga v basketbale žien
* Eurocup v basketbale žien
* Stredoeurópska liga v basketbale žien

## Externé odkazy
* Oficiálna stránka EWBL 

Kategória:Klubové basketbalové súťaže
Kategória:Ženské basketbalové súťaže
Vajanského vodopád

thumb|Dolná časť Vajanského vodopádu v Temnosmrečinskej doline.
**Vajanského vodopád** je ľadovcový vodopád selektívneho typu vo Vysokých Tatrách, ktorý sa nachádza na dolnej terase skalného prahu medzi Kôprovou a Temnosmrečinskou dolinou.

## Charakteristika
Vajanského vodopád má výšku okolo 30 metrov a tvorí ho Temnosmrečinský potok tečúci z Nižného Temnosmrečinského plesa. Voda padá zo skalného prahu v nadmorskej výške 1620 m n.m. v závere Temnosmrečinskej doliny v lokalite Temné smrečiny. Podložie je tvorené granodioritom.

## Prístup
* Neďaleko vodopádu prechádza červená turistická značka od rázcestia pod Temnými smrečinami k Nižnému Temnosmrečinskému plesu.

## Referencie

## Iné projekty

## Externé odkazy
* Vajanskeho vodopad jeden z najkrajsich v Tatrach 
* Vajanskeho vodopad 

## Zdroj

Kategória:Vodopády vo Vysokých Tatrách
Kategória:Eponymické termíny v geografii
Kategória:Vodopády v Prešovskom kraji
Kategória:Vodstvo v okrese Poprad
La Gioia

**La Gioia** (doslova *Radosť*) je názov slovenského pop operného tria. Vznik skupiny v roku 2008 podnietila inšpirácia pop vokálnou skupinou Il Divo. Repertoár formácie La Gioia tvoria známe skladby pop music, upravené do operných aranžmánov. Skupina od svojho založenia pôsobila v zostave – Peter Ďurovec (spevák – barytón), Peter Ševčík (spevák – barytón) a Matej Vaník (spevák – tenor). V roku 2021 skupinu opustil Peter Ďurovec, novým členom tria sa stal Martin Vetrák (spevák – tenor).

Základom repertoáru formácie La Gioia sú piesne slovenskej, českej a svetovej populárnej, muzikálovej a filmovej hudby, upravené pre spev v opernom štýle bel canto. Pôvodné texty skladieb sú prekladané do španielčiny, latinčiny, francúzštiny či taliančiny. Vďaka forme svojej umeleckej prezentácie predstavuje La Gioia unikátny počin na hudobnej scéne v rámci strednej Európy. La Gioia vydala niekoľko hudobných CD-nosičov, vrátane živého záznamu z ich vlastného koncertného projektu Rockové balady. Skupina každoročne absolvuje niekoľko koncertov a galakoncertov nielen na Slovensku, ale aj v zahraničí. Vokálne zoskupenie **La Gioia** vystúpilo 17. novembra 2025 v rámci podujatia s názvom *Deň rešpektu k inému názoru*, ktoré sa uskutočnilo v areáli **[https://agrokomplex.sk/ Agrokomplexu v Nitre]** a bolo organizované politickou stranou **SMER – sociálna demokracia** (SMER-SD).

## Členovia skupiny
* Martin Vetrák – spevák – tenor
* Peter Ševčík – spevák – barytón
* Matej Vaník – spevák – tenor a skladateľ

## Diskografia
* 2010: *La Gioia*, CD
* 2012: *Per Te* – Global Music GM 12060701, CD
* 2013: *Adagio* – Global Music GM 131042, CD
* 2015: *Mia Strada* – Global Music GM 0151015, CD
* 2015: *Rockové Balady live – La Gioia & Band* – Môlča Records, CD
* 2017: *Čaro Vianoc* – Môlča Records, CD
* 2017: *Best of Československé* – Môlča Records, CD
* 2019: *La Gioia v Istropolise*, DVD
* 2020: *Per lei*, CD
* 2022: *Dolce Vita*, CD
* 2023: *Vianočný sen - Semeš Recording* , CD

## Ocenenia
* 2011: Finalista súťaže Česko Slovensko má talent 2011 - 3. miesto
* 2012: Zlatá platňa: album Per te
* 2019: Zlatá platňa: album Best of Československé

## Referencie

## Iné projekty

## Externé odkazy
* Oficiálna stránka
* Stránky na Facebooku

Kategória:Slovenské vokálne skupiny
Kategória:Hudobné skupiny z 2008
Kategória:Trojice v hudbe
Stará hora (Pezinok)

[thumb|Stará hora s vinohradmi, [kamenica|kamenicou a vinohradníckym domčekom Celestín]]
**Stará hora** (nem. *Altenberg*) je vrch a vinohradnícky hon pri meste Pezinok. Podľa tradície sa považuje za lokalitu z najstaršími vinohradmi v pezinskom chotári. V 17. storočí sa na vrchu rozkladali vinohrady, ktoré niesli názov *Alterperg*, *Mitterperg*, *Wimpereg* a *[[Grefty (Pezinok)|Grefty]]*.

## História
Na svahoch vrchu Stará hora bol vysadený jeden z mála starých vinohradov o ktorom vieme, kedy sa tak stalo. Bol to vinohrad *Neuberg* v roku 1615. Táto lokalita bola neskôr premenovaná na tzv. Grefty, čo je pôvodne chorvátsky názov, ktorý sa okrem Pezinka vyskytuje napríklad aj v Šenkviciach a Modre.

## Zaujímavosti
Je výnimočnou lokalitou s charakteristickými pôdnymi a klimatickými vplyvmi. Na svahu vrchu sa nachádza aj súkromná stredomorská záhrada s levanduľou, ktorá každoročne počas festivalu Víno a levanduľa privíta veľké množstvo návštevníkov.

## Referencie

## Zdroj
* História vinohradníctva v Pezinku na stránke Združenia pezinských vinohradníkov a vinárov

Kategória:Pezinok
Kategória:Vrchy v Malých Karpatoch
Kategória:Vrchy v okrese Pezinok
Stará hora

**Stará hora** môže byť:
* vrch a lokalita pri Pezinku, pozri Stará hora (Pezinok)
* lokalita, časť obce Sebechleby, pamiatková rezervácia, písané aj Stará Hora, pozri Stará hora (Sebechleby)
* vrch v Považskom Inovci, pozri Stará hora (vrch v Považskom Inovci)
Zohorský kanál

**Zohorský kanál** alebo **Záhorský kanál** je vodný tok IV. rádu na Záhorí, lemuje západnú časť okresu Malacky. Do Maliny ústi pri obci Zohor ako jej pravostranný prítok s dĺžkou 31,334 km a plochou povodia 137,347 km², v nadmorskej výške 

## Počiatok
V nive Moravy (časť Borskej nížiny) sa jeho koryto odčleňuje od Malolevárskeho kanála, blízko obce Malé Leváre vo výške , v oblasti Biele jamy ().

## Opis toku
Tesne po vzniku priberá ľavostranný Topoľový potok, tečie južným smerom popri hrádzi Moravy, následne sa stáča na juhozápad, napája malé jazierko a ochvíľu priberá ďalší ľavostranný prítok, Levársky potok. Kúsok po sútoku podteká hrádzu rieky Rudavy a tečie ďalej na juhozápad, ústi do neho ľavostranný Starý kanál a vteká do oblasti močiarov a mokradí. Priberá menší pravostranný prítok a následne sa od jeho pravého brehu odčleňuje koryto, ktoré ústi do Moravy. Neďaleko Gajar napája rybník, do ktorého ústi ľavostranná Kyselica a po chvíli priberá aj pravostranné rameno Ohrady. Pokračuje ďalej južným smerom, priberá Záhumenický kanál, stáča sa na západ a vzápätí zase na juh. Urobí zopár polmeandrov, priberá na vodnatosti z vôd Čongerského kanála (ústi zľava) a kúsok od sútoku napája jazero Pruxe.  Tečie stále na juh, ústia do neho zľava: Lúčny kanál a hneď aj Lúčky a staré rameno Lúčiek. Po chvíli napája vodnú nádrž Centnúz, z ktorej vyteká na juhovýchod a v oblasti Lábskeho jazera priberá ďalší ľavostranný kanál a následne aj výtok zo spomínaného jazera. Podteká železničnú trať 113 Zohor – Záhorská Ves a pokračuje ďalej na juh. Stočí sa nachvíľku na juhovýchod, priberá zľava Močiarku a bezmenný kanál a po sútokoch koryto už definitívne smeruje na juh. Pred ústim ešte priberie sprava svoj najväčší prítok – Vysocký kanál, preteká prečerpávacou stanicou s kapacitou 10 m³/s umiestnenou na hrádzi Moravy a v nadmorskej výške  ústi sprava do rieky Maliny.

## Poznámky
* Zohorský kanál je umelý vodný tok len z časti, lebo jeho časť pri Jakubove a Suchohrade je pôvodné riečne rameno Moravy, ktoré bolo zásahmi zmenené do podoby kanála.
* Stavba kanála bola zrealizovaná kvôli ďalším, menším melioračným kanálom na odvedenie ich vôd a taktiež na odvedenie presakujúcej vody z pod hrádze Moravy.

## Zdroje
* ŠIMEK, Ján. Jakubov : od minulosti k dnešku. Jakubov : Obec Jakubov, 2012. 303 s. ISBN 978-80-97-1174-6-7.
* Mapa ZBGIS
* GEO-portál, názvy kanálov
* Obec Láb, rybársky spolok Malina
* Lovné revíry, Zohorský kanál

Kategória:Povodie Moravy
Kategória:Okres Malacky
Kategória:Umelé vodné toky na Slovensku
Kategória:Vodné toky v okrese Malacky
Theodora (prvé meno)

**Theodora** alebo **Teodora** (grécky: Θεοδώρα, *Theodóra*/*Theodora*) je ženské meno gréckeho pôvodu odvodené zo slov *theos* (θεός) - Boh, Boží a *dóron* (δῶρον) - dar, znamená Boží dar. Prvýkrát sa vyskytlo u Mykénskych Grékov. Meno Dorota (grécky: Δωροθέα, *Dōrothea*) obsahuje rovnaké písmená v opačnom slede. Mužská podoba mena znie Teodor/Theodor.

Meniny v rozšírenom kalendári na Slovensku má 9. novembra.

## Meno Theodora v iných jazykoch
* Dora (anglicky, španielsky, bulharsky)
* Théodore (francúzsky)
* Феодора, Федора (rusky)
* Tea, Teja (fínsky, slovinsky)
* Teddi, Teddie, Teddy, Thea (anglicky)
* Teodóra, Fedóra (maďarsky)
* Theda (nemecky)
* Todora (bulharsky)
* Θεοδώρα, Δώρα, Ντόρα (grécky)
* Tidora (asýrsky)
* Tedora (eritrejsky)

## Dátum menín v iných krajinách
* Česko - 23. október 
* Poľsko - 7. február, 27. september 
* Maďarsko - 28. apríl, 2. september, 11. september (Fedóra)

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
Pneumatika (rozlišovacia stránka)

**Pneumatika** môže byť:

* pružná časť kolesa vozidiel, pozri pneumatika
* technický či vedný odbor, pozri aeromechanika
* skrátene: pneumatické zariadenie, pozri pneumatický mechanizmus
Kapusta repková kvaková

**Kapusta repková kvaková** (iné názvy: **kvaka**, **kapusta kvaková**; ľudové názvy: *turín, runkla, runkľa, karpeľ*; lat. *Brassica napus* subsp. [alebo convar. alebo var.]  *napobrassica*, *Brassica napus* Skupina Napobrassica, *Brassica napus* Skupina Rutabaga, *Brassica napus* Skupina Rapifera, *Brassica napus* subsp. *rapifera*, *Brassica napobrassica* ) je taxón (dnes spravidla uvádzaný ako poddruh, varieta či Skupina) patriaci do druhu kapusta repková (*Brassica napus*). 

## Charakteristika
Je to dvojročná hospodárska rastlina, ktorá v prvom roku vytvorí mohutnú koreňovú buľvu a v druhom zakvitne (v máji až júni). Buľva je guľovitá až mierne hranatá, do 10 cm veľká, zvonka žltohnedá, fialkastá či čierna, vnútri biela s trochu sladkou a štipľavou chuťou; existujú aj žltomäsité kultivary. Je odolná voči chladu, nie je náročná na pôdu, potrebuje pomerne veľa vlhkosti. 

## Význam
Používa sa ako zelenina (jedia sa buľvy) a ako krmovina. 

## Dejiny
Nie je isté, či kvaka bola vypestovaná zo starších foriem repky olejnej (*Brassica napus* subsp. *oleifera*) alebo či vznikla krížením kapusty obyčajnej (*Brassica oleracea*) s kapustou poľnou (*Brassica rapa*). Pravdepodobne vznikla až v 15. či 16. storočí v Škandinávii. V minulosti sa isté zmienky antických autorov (napr. Theofrasta) chybne považovali za zmienky o kvake.

Prvá známa písomná zmienka o kapuste repkovej kvakovej pochádza od botanika Gasparda Bauhina v práci z roku 1620, kde spomína kvaku divo rastúcu vo Švédsku. 

thumb|Prierez koreňom kapusty repkovej kvakovej

[thumb|Tradičné škótske jedlo [Haggis podávané s kašou zo zemiakov a kapusty repkovej kvakovej]]

## Zloženie

## Referencie

## Externé odkazy
* Kvaka – zdravá pochúťka farmárov, nazdravie.sk
* Kvaka a okrúhlica, dia.hnonline.sk

Kategória:Kapustovité
Kategória:Koreňová zelenina
Louis z Walesu

**Louis z Walesu** (celým menom *Louis Arthur Charles*; * 23. apríl 2018, Londýn, Spojené kráľovstvo) je britský princ z windsorskej dynastie. Je štvrtý v poradí na trón za svojim otcom, bratom a sestrou.

Narodil sa v *St Mary's Hospital* ako druhý syn a tretie dieťa Williama, princa z Walesu a Catherine, princeznej z Walesu. Jeho oficiálny titul je *Jeho Kráľovská výsosť Princ Louis z Walesu*.

## Iné projekty

Kategória:Osobnosti z Londýna
Kategória:Princovia Spojeného kráľovstva
Kategória:Windsorovci
Cosmopolitan

**Cosmopolitan** (po anglicky kozmopolita alebo kozmopolit) môže byť:
* koktail, známy aj ako „Cosmo“, pozri Cosmopolitan (koktail)
* v priemysle:
** lietadlo verzie RCAF Canadair CL-66, pozri CC-109 Cosmopolitan
** bývalá spoločnosť vyrábajúca automobily
* v mediách:
** časopis pre ženy, niekedy uvádzaný ako „*Cosmo*“, pozri Cosmopolitan (časopis)
** film z roku 2003 v hlavnej roli s Roshanom Sethom, pozri Cosmopolitan (film)

## Pozri aj
*Cosmopolitan Television (televízna stanica)
*Cosmopolitan Productions (filmová produkčná spoločnosť)
*Cosmopolitan of Las Vegas
*Cosmopolitan Hotel (luxusné kasíno a hotel v Las Vegas) 
*Nash Compolitan (bývalý model automobilu od spoločnosti Nash Motors)
Zámocký park v Pezinku

**Zámocký park v Pezinku** je park patriaci k Pezinskému zámku na Mladoboleslavskej ulici v Pezinku. Zámocký park dal v roku 1844 vybudovať František Pálfi. Dňa 17. júla 1963 sa stal kultúrnou pamiatkou.

## História
náhľad|Rybník v zámockom parku
V období vybudovania parku boli v okolí zámku vysadené vzácne dreviny pod ktorými sa nachádzali pomníky obľúbených grófskych psov. Zámocký park sa postupom času stal miestom oddychu nie len pre grófstvo, ale aj širokú verejnosť. Od roku 1931 park vlastní mesto Pezinok, ktoré sa o jeho stav stará dodnes. V parku sa nachádzajú mnohé vzácne dreviny, ako platan, magnólia alebo gledíčia trojtŕňová.

V súčasnosti majú návštevníci možnosť oboznámiť sa s názvami rastlín a živočíchov, ako aj s bližším popisom ich výskytu v Zámockom parku na náučnom chodníku. V parku sa náchádza aj Pezinský zámok, rybník a centrum voľného času.

Od 18. marca 2019 bol uzavretý kvôli bezpečnostnej údržbe stromov a parku. Už je otvorený.

## Pozri aj
* Pezinský zámok

## Referencie

## Externé odkazy
* Prevádzkový poriadok Zámockého parku

## Zdroj
* Zámocký park v Pezinku na KamNaVylet.sk

Kategória:Pezinok
Kategória:Parky na Slovensku
Konkatedrála Sedembolestnej Panny Márie

**Konkatedrála Sedembolestnej Panny Márie** je rímskokatolícka konkatedrála Spišskej diecézy v Poprade, jeden z dvoch sídelných chrámov spišského biskupa.

## Dejiny
Výstavbu kostola započal v roku 1939 vtedajší správca farnosti Štefan Mnoheľ. Základný kameň pre kostol, ktorý mal byť zasvätený Sedembolestnej Panne Márii ako patrónke Slovenska, bol posvätený 8. októbra 1939. Kostol naprojektoval architekt Gabriel Schreiber vo funkcionalistickom štýle, pod dozorom staviteľa Štefana Horvátha trvala výstavba tri roky. Chrám bol požehnaný 8. septembra 1942 spišským biskupom Jánom Vojtaššákom.

V rokoch 2004 a 2005 prešiel chrám rekonštrukciou. Slávnostná posviacka kostola a oltára sa uskutočnila 6. novembra 2005, ktorú vykonal spišský diecézny biskup František Tondra. Momentálne slúži aj ako farský kostol farností Poprad. Správcom farností je dp. Ondrej Borsík, a spolu s ním v tejto farností slúžia aj traja kapláni. 

**Sväté omše sú slúžené**
 
Vo štvrtky tu býva vystavená sviatosť oltárna na celodennú adoráciu.

## Referencie


Kategória:Kostoly zasvätené Panne Márii na Slovensku
Kategória:Kostoly v Poprade
Kategória:Funkcionalistické kostoly na Slovensku
Kategória:Konkatedrály
Pančevo

**Pančevo** je mesto v Srbsku v autonómnej provincii Vojvodina. Zároveň je centrom rovnomennej oblasti a regiónu Južný Banát . V meste žije 76 203 obyvateľov, v Pančevskej oblasti celkovo až 123 414.&nbsp; Podľa posledného sčítania ľudu z roku 2011 malo Pančevo spolu so Starčevom, svojím predmestím, 83 676 obyvateľov. Mesto stojí na sútoku rieky Tamiš a Dunaj, vzdialenosť od Belehradu je 14 kilometrov. 

Názov Pančevo je slovanského pôvodu. Jeho koreň pochádza zo slova pačina/pančina, čo znamená stojatá voda. 

## Dejiny
Najstarší názov osady, ktorá sa nachádzala na mieste moderného Pančeva bol Panuka. Osada sa nachádzala na sútoku toku Tamiša a Dunaja. Samotné mesto sa prvýkrát spomína ako obchodné mesto v roku 1153, keď tam okrem iných národov žili aj Gréci. V 15. storočí bolo mesto obsadené Turkami a tí ho držali pod svojou nadvládou až do roku 1716. Neskôr sa dostalo pod vládu Rakúska. Mesto v roku 1733 postihol silný orkán, ktorý zničil mnoho budov; o štyri roky neskôr mesto sužovala veľká epidémia a následne aj veľký požiar, ktorý zničil nemeckú časť mesta. V roku 1918 sa mesto stalo súčasťou Juhoslávie a dostalo súčasný názov Pančevo. V roku 1925 bola do mesta zavedená elektrina. V roku 1999 bolo mesto opakovane bombardované organizáciou NATO.
## Názov mesta
Počas častých zmien vládnucich národov (Rimania, Kelti, Huni, Avari, Slovania, Maďari, Tatári, Turci, Nemci) sa názov tohto strategicky dôležitého miesta často menil.  Mesto bolo postupne nazývané *Panucea* alebo *Panuča* v 10. storočí, *Bansif* v 12. storočí, v  priebehu 15. storočia *Pančel* a *Pensej*, v 17. storočí *Pajčova*, *Panziova* alebo *Bančova*, na začiatku 18. storočia *Čomba*.  

## Priemysel
náhľad|Pančevo v noci
Po prvej svetovej vojne zaznamenal priemysel Pančeva vysoký stupeň rozvoja, vznikol jeden z priemyselných gigantov bývalej Juhoslávie. V meste jestvuje mnoho tovární, ktoré zamestnávajú desiatky tisíc ľudí nielen z Pančeva, ale z takmer celého Južného Banátu. Mesto má rozvinutý petrochemický, strojársky, obuvnícky priemysel. Takisto je tu rozvinutý cestovný ruch. 

## Kultúra a vzdelávanie
S Pančevom je spätých mnoho známych osobností z oblasti politiky, vedy a kultúry. V roku 1869 boli založené noviny Pančevac. V Pančeve sa nachádza chemické, lekárske, elektrotechnické a ekonomické učilište. V roku 2005 bola v Pančeve otvorená Právnická fakulta a Fakulta humanitných vied ako súčasť Medzinárodnej univerzity v Novom Pazare. V Pančeve sa každoročne koná karneval.  

## Obyvateľstvo
V meste žilo podľa sčítania v roku 2002 79,08% Srbov, okrem nich aj mnoho národnostných menšín ako Maďari, Slovinci a Macedónci, Slovákov nevynímajúc.

## Partnerské mestá

*  Boulogne-Billancourt, Francúzsko, 1968
*  Michalovce, Slovensko, 2011

## Referencie


Kategória:Mestá v Srbsku
Pamätná tabuľa Františka Srnu

náhľad|Pamätná tabuľa v roku 2020
**Pamätná tabuľa Františka Srnu** je malý pamätník venovaný slovenskému motocyklovému pretekárovi Františkovi Srnovi v bratislavskej mestskej časti Nové Mesto na plote areálu jazera Kuchajda.

## Popis
Pamätník je prevedený ako pamätná tabuľa.

Pamätnú tabuľu venovanú Františkovi Srnovi dali zhotoviť jeho priatelia Tibor Straka st., František a Marián Kročkoví. Je osadená na plote areálu jazera Kuchajda na Tomášikovej ulici, na mieste, kde v roku 1973 pretekár tragicky zahynul. Pri pamätnej tabule sa nachádza chodník a cestná komunikácia.

Bola odhalená 13. mája 2018.

**Nápis na pamätníku:**

Na tomto mieste dňa 6.10.1973 počas motocyklových pretekov Slavínsky okruh tragicky zahynul vynikajúci slovenský pretekár, zaslúžilý majster športu František Srna vo veku 42 rokov. Česť jeho pamiatke, tvoji kamaráti. Máj 2018

## Referencie

## Zdroj
* František Srna (1932 - 1973), Kuchajda na epocha.sk 

Kategória:Pamätníky na Slovensku
Kategória:Bratislava
Pálfi

**Pálfi** (staršie: *Pálffy*) môže byť:
* uhorský šľachtický rod, pozri Pálfiovci
* konkrétne napríklad:
**Móric Pálfi
**Ján Pálfi
**Mikuláš Pálfi
**Ján František Pálfi
**Rudolf Pálfi
Torta

thumb|Narodeninová torta
thumb|Torta na oficiálne príležitosti
thumb|Lotuskový dort: karamelovo - smetanový dort s pekanovými ořechy.
**Torta** je sladká pochúťka vyrobená často z cesta, ktoré je po upečení rozrezané na plátky. Tieto plátky sa zlepujú krémom, čokoládou, medom či ďalšími pochutinami. Vrchná časť torty býva často ozdobená polevou, čokoládou, ovocím, či dokonca pudingom, jogurtom, vhodnou zeleninou, cereáliami, orechmi, mandľami, karamelom, džemom a podobne. Torta má tiež rôzne chute. Môže byť čokoládová, vanilková, jahodová, malinová a podobne. V nejakých obchodoch objavíte tiež rôzne tvary tort, malých aj veľkých, napríklad môže byť malá a v tvare štvorca alebo veľká guľatá.

Torta môže mať niekoľko poschodí, kedy postupne menšie a menšie torty tvoria pyramídu. Používa sa väčšinou pri oslavách narodenín, pri svadbách, veselkách, iných oslavách a aj len tak bez dôvodu a pre radosť. Torty môžu byť vhodne upravené do tvaru srdiečok, kníh, áut, zvierat, zbraní, šachovníc, ľudských postáv, obskurných geometrických tvarov a inak. Narodeninové torty sa môžu zdobiť sviečkami v počte zodpovedajúcom veku oslavenca. Pri vysokom veku, zvlášť žien, ale aj mužov, sa z praktických dôvodov a z úcty k člověku počet sviečok zámerne znižuje alebo zostáva dlhodobo rovnaký. V týchto zvykoch existuje veľká variabilita. Záleží na vhodnosti príležitosti, miere formality udalosti a pri nej prítomných ľudí.

## Pozri aj
* Sacherova torta

## Iné projekty

## Externé odkazy
* Návod na poťahovanie torty cukrárskou hmotou (po česky)
* Fotogaléria poťahovaných marcipánových tort  (po česky)

## Zdroj

Kategória:Dezerty
Kategória:Sladkosti
Peisandros

**Peisandros** (*Peisandros*) môže byť:
* v gréckej mytológii syn Maimala, pozri Peisandros (mytológia)
* grécky epický básnik v 7. stor. pred Kr., pozri Peisandros z Rodosu
* aténsky politik v 5. stor. pred Kr., pozri Peisandros z Atén
* spartský veliteľ v 4. stor. pred Kr., pozri Peisandros zo Sparty
* grécky básnik v 3. stor., pozri Peisadros z Larandy
Apoštolský nuncius na Slovensku

náhľad|Mons. Nicola Girasoli, apoštolský nuncius od roku 2022.
**Apoštolský nuncius na Slovensku**, skrátene **nuncius** (z  - posol), je veľvyslanec Svätej stolice akreditovaný na Slovensku. Sídlom nuncia na Slovensku je Apoštolská nunciatúra - Veľvyslanectvo Svätej stolice v Slovenskej republike - na Nekrasovovej ulici č. 17 v Bratislave. Od júla 2022 je novým apoštolským nunciom na Slovensku Mons. Nicola Girasoli, ktorý bol menovaný pápežom Františkom 2. júla 2022.

V slovenskom diplomatickom zbore zastáva podľa Pravidiel diplomatického protokolu v Slovenskej republike apoštolský nuncius funkciu doyena. Z tejto pocty vyplýva, že nuncius "vždy stojí na prvom mieste medzi diplomatickými zástupcami“. Znamená to napr. výslovné oslovenie nuncia v prezidentských príhovoroch v prípade, keď sa spolu stretáva celý diplomatický zbor.

## Zoznam apoštolských nunciov v Česko-Slovensku a na Slovensku
*chargé d'affaires -* zástupca apoštolského nuncia, nemá hodnosť arcibiskupa;

## Referencie

## Pozri aj
* Doyen
* Pápežský legát

Kategória:Apoštolskí nunciovia na Slovensku
Kategória:Medzinárodné vzťahy Slovenska

Kategória:Vatikánski diplomati
Kategória:Veľvyslanci na Slovensku
Theodora Kantakouzena

**Theodora Kantakouzena** môže byť:

* dcéra byzantského cisára Jána VI., pozri Theodora Hatun
* manželka Alexia III. Trabzonského, pozri Theodora Kantakouzena (14. storočie)
* manželka Alexia IV. Trabzonského, pozri Theodora Kantakouzena (15. storočie)

Kantakouzena, Theodora